|  |
| --- |
| +\*xfs\*pvs\*lsu\*cvA\*xBj\*qEC\*oCa\*qdA\*uEw\*yyn\*pBk\*- +\*yqw\*owE\*jow\*jCj\*ugc\*dys\*kfm\*xBB\*wau\*jus\*zew\*- +\*eDs\*lyd\*lyd\*lyd\*lyd\*jvm\*kpy\*uFz\*zdv\*jqc\*zfE\*- +\*ftw\*snj\*yuj\*dwj\*sta\*ngg\*Dak\*nCk\*ugj\*jjC\*onA\*- +\*ftA\*alz\*jtD\*czr\*zil\*bjt\*zhg\*nDt\*woB\*mwC\*uws\*- +\*xjq\*toz\*boB\*Bsf\*BtD\*bsh\*lym\*jEE\*vCz\*Bcj\*uzq\*- |



**R E P U B L I K A H R V A T S K A**

**VUKOVARSKO-SRIJEMSKA ŽUPANIJA**

 **OPĆINA BABINA GREDA   
 OPĆINSKO VIJEĆE**

KLASA: 940-03/23-01/1

URBROJ: 2196-7-02-23-1

Babina Greda, 22. prosinca 2023.

Na temelju članaka 35. i 48. stavak 3. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 412. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23 i 130/23) te članka 18. Statuta Općine Babina Greda („Službeni vjesnik“ Vukovarsko-srijemske županije br. 11/09, 04/13, 03/14, 01/18, 13/18, 03/20, 04/21, 16/23 i 18/23), članka 45. Poslovnika o radu Općinskog vijeća („Službeni vjesnik“ Vukovarsko – srijemske županije br. 16/09, 01/18 i 04/21), Općinsko vijeće Općine Babina Greda na 25. sjednici održanoj 22. prosinca 2023. godine, donosi

**O D L U K U**

**o prodaji 1 (jednog) poslovnog udjela Općine Babina Greda**

**u trgovačkom društvu GEOTERMALNI IZVORI d.o.o.**

**Članak 1.**

Vukovarsko-srijemska županija i Općina Babina Greda osnivači/članovi su trgovačkog društva GEOTERMALNI IZVORI d.o.o. Babina Greda, Vladimira Nazora 3, MBS:030131784, OIB:82879161434, upisan kod Trgovačkog suda u Osijeku s temeljnim kapitalom u iznosu od 5.300,00 eura.

Vukovarsko-srijemska županija i Općina Babina Greda imatelji su ukupno četiri poslovna udjela i to:

- Vukovarsko-srijemska županija imatelj je dva poslovna udjela, jedan pod rednim brojem 5 (pet) u nominalnom iznosu od 2.380,00 eura i jedan pod rednim brojem 6 (šest) u nominalnom iznosu od 270,00 eura,

- Općina Babina Greda imatelj je dva poslovna udjela, jedan pod rednim brojem 7 (sedam) u nominalnom iznosu od 2.380,00 eura i jedan pod rednim brojem 8 (osam) u nominalnom iznosu od 270,00 eura.

**Članak 2.**

Vukovarsko-srijemska županija prodaje svoj poslovni udio u trgovačkom društvu GEOTERMALNI IZVORI d.o.o. pod rednim brojem 5 (pet) u nominalnom iznosu od 2.380,00 eura, a što predstavlja 44,91% temeljnog kapitala Društva.

Postupak prodaje poslovnih udjela provest će se javnim prikupljanjem ponuda.

**Članak 3.**

Općina Babina Greda prodaje svoj poslovni udio pod rednim brojem 7 (sedam) u nominalnom iznosu od 2.380,00 eura, a što predstavlja 44,91% temeljnog kapitala Društva javnim prikupljanjem ponuda.

Vukovarsko-srijemska županija i Općina Babina Greda uvjetuju prodaju svojih poslovnih udjela isključivo istom kupcu.

**Članak 4.**

Početna cijena poslovnih udjela pod rednim brojevima 5 (pet) i 7 (sedam) iznosi 898.020,00 eura (osamstodevedesetosamtisućaidvadeseteura).

Početna cijena iz prethodnog stavka predstavlja tržišnu vrijednost poslovnih udjela pod rednim brojevima 5 (pet) i 7 (sedam) te je utvrđena Procjenom vrijednosti udjela od strane TENSIT.COM d.o.o. za računovodstvo i poslovno savjetovanje Vukovar, Europske Unije 22.

**Članak 5.**

U cilju brže, učinkovitije i ekonomičnije provedbe postupka javnog prikupljanja ponuda Vukovarsko-srijemska županija i Općina Babina Greda zajedno će raspisati i provesti javni poziv za prikupljanje ponuda za kupnju poslovnih udjela u trgovačkom društvu GEOTERMALNI IZVORI d.o.o.

Prihvaća se prijedlog Sporazuma o zajedničkom raspisivanju i provođenju javnog poziva za prikupljanje ponuda za kupnju poslovnih udjela u trgovačkom društvu GEOTERMALNI IZVORI d.o.o. koji se nalazi u prilogu ove Odluke i čini njezin sastavni dio.

Ovlašćuje se općinski načelnik Općine Babina Greda na potpisivanje Sporazuma iz stavka 2. ovog članka.

**Članak 6.**

Prihvaća se prijedlog teksta Javnog poziva za prikupljanje ponuda za kupnju poslovnih udjela u trgovačkom društvu GEOTERMALNI IZVORI d.o.o. koji se nalazi se u prilogu ove Odluke i čini njezin sastavni dio.

**Članak 7.**

Najpovoljnijom ponudom će se smatrati ona u kojoj je ponuđena najviša cijena, uz uvjet da ispunjava i sve druge uvjete iz Javnog poziva.

**Članak 8.**

Odluku o odabiru najpovoljnije ponude ili poništenju Javnog poziva donijet će Općinsko vijeće Općine Babina Greda u odnosu na svoj poslovni udjel.

**Članak 9**.

Ovlašćuje se općinski načelnik Općine Babina Greda za provedbu svih pravnih radnji radi provedbe ove Odluke.

**Članak 10.**

Ova Odluka stupa na snagu prvog dana od dana objave u „Službenom vjesniku“ Vukovarsko–srijemske županije.

PREDSJEDNIK OPĆINSKOG VIJEĆA

Tomo Đaković